**HVIDEBÆKSPEJDERNE**

09. februar 2021

**Hvidebækspejdernes udviklingsplan**

**Vores vision er**

* at vi vil give spejderne en hel spejdertid, dvs. fra Familiespejd til senior.

**Vores mission er**

* At vi vil lave så godt og udviklende spejderarbejde som muligt med de ressourcer og muligheder, vi har.
* At vi har en rød tråd i spejderarbejdet igennem hele deres spejdertid.

Vi gør det ved at tage udgangspunkt i spejderlommebøgerne og spejderfærdighederne.

* At vi vil sikre en god kommunikation imellem børn, forældre og ledere.

Vi gør det ved at have en god dialog med forældrene og inddrage dem i arbejdet og aktiviteterne omkring Hvidebækspejderne, herunder at deltage i arbejdet med tømning af Spildopmagernes containere på Genbrugspladsen i Kalundborg.

* At vi har en anerkendende tilgang til spejderne.

Vi gør det ved at møde spejderne i forhold til den enkeltes udviklingsniveau.

* At vi tilbyder kurser til spejdere og ledere via korpsets kurser.
* At vi sørger for at have gode fysiske og psykiske rammer til spejderarbejdet

Vi gør det ved at sørge for tidssvarende faciliteter, -ved at udvikle og modernisere.

* At have fokus på arbejdsmiljø, for såvel spejdere som ledere.
* At have fokus på sikkerheden i og omkring gruppen.
* At vi lærer spejderne at færdes i naturen.

Vi gør det ved at bruge lokalområdet med skov og strand.

* At vi støtter og vejleder spejderne i at klare ting selvstændigt.

Vi gør det ved, at spejderne får opgaver med udfordringer tilpasset den enkeltes udviklingsniveau.

* At vi lærer spejderne sammenhold, godt kammeratskab og samarbejde.
* Vi har det sjovt, når vi er af sted på ture og til de ugentlige spejdermøder.
* Vi afholder gruppeweekend min. 1 gang om året.
* Vi har fokus på opdeling af patruljer på tværs af grenene ved fællesarrangementer ud fra princippet børn lærer børn.
* Vi hjælper og støtter spejderne til det, de hver især er gode til på deres niveau.
* Vi vil arbejde på at tiltrække flere spejdere og flere ledere.

Det gør vi ved, at:

* synliggøre os i lokalsamfundet.
* Deltage i det lokale Sct. Hans arrangement – Sct. Hans i børnehøjde.
* Deltage i det lokale julemarked og juletræstænding.
* Indslag i de lokale medier.
* Udvikling af vores hjemmeside.
* Styrke vores tilstedeværelse på de sociale medier.
* Afholde 12 “kom og lav mad på bål” for voksne, i løbet af 2021.
* Afholde sov-ude-arrangement, med invitation af andre ~~end~~ udover vores egne medlemmer.

